# Il-Ġurnal Uffiċjali C 205A/9 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 205A |
| | |
| Edizzjoni bil-Malti | Informazzjoni u Avviżi | Volum 599 ta' Ġunju 2016 |

ISSN 1977-0987

Il-Ġurnal Uffiċjali

tal-Unjoni Ewropea

C 205A

Edizzjoni bil-Malti

Informazzjoni u Avviżi

Volum 599 ta' Ġunju 2016

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | L-Uffiċċju Ewropew għas-Selezzjoni tal-Persunal (EPSO) |
| 2016/C 205A/01 | Avviż ta' kompetizzjonijiet miftuħa — EPSO/AD/325/16 — Tradutturi tal-lingwa Daniża (DA) (AD5) — EPSO/AD/326/16 — Tradutturi tal-lingwa Irlandiża (GA) (AD5) — EPSO/AD/327/16 — Tradutturi tal-lingwa Kroata (HR) (AD5) — EPSO/AD/328/16 — Tradutturi tal-lingwa Litwana (LT) (AD5) — EPSO/AD/329/16 — Tradutturi tal-lingwa Maltija (MT) (AD5) | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

L-Uffiċċju Ewropew għas-Selezzjoni tal-Persunal (EPSO)

2016/C 205A/01

Avviż ta' kompetizzjonijiet miftuħa — EPSO/AD/325/16 — Tradutturi tal-lingwa Daniża (DA) (AD5) — EPSO/AD/326/16 — Tradutturi tal-lingwa Irlandiża (GA) (AD5) — EPSO/AD/327/16 — Tradutturi tal-lingwa Kroata (HR) (AD5) — EPSO/AD/328/16 — Tradutturi tal-lingwa Litwana (LT) (AD5) — EPSO/AD/329/16 — Tradutturi tal-lingwa Maltija (MT) (AD5)

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

L-Uffiċċju Ewropew għas-Selezzjoni tal-Persunal (EPSO)

| 9.6.2016 | MT | Il-Ġurnal Uffiċjali tal-Unjoni Ewropea | CA 205/1 |
| --- | --- | --- | --- |

9.6.2016

MT

Il-Ġurnal Uffiċjali tal-Unjoni Ewropea

CA 205/1

---

AVVIŻ TA' KOMPETIZZJONIJIET MIFTUĦA

EPSO/AD/325/16 — Tradutturi tal-lingwa Daniża (DA) (AD5)

EPSO/AD/326/16 — Tradutturi tal-lingwa Irlandiża (GA) (AD5)

EPSO/AD/327/16 — Tradutturi tal-lingwa Kroata (HR) (AD5)

EPSO/AD/328/16 — Tradutturi tal-lingwa Litwana (LT) (AD5)

EPSO/AD/329/16 — Tradutturi tal-lingwa Maltija (MT) (AD5)

(2016/C 205 A/01)

Id-data tal-għeluq għar-reġistrazzjoni: it-12 ta' Lulju 2016 f'12.00 (nofsinhar), ħin ta' Brussell

L-Uffiċċju Ewropew għas-Selezzjoni tal-Persunal (EPSO) qed jorganizza kompetizzjonijiet miftuħa, ibbażati fuq testijiet, sabiex jinħolqu listi ta’ riserva u li minnhom l-Istituzzjonijiet tal-Unjoni Ewropea jirreklutaw membri ġodda tas-servizz pubbliku bħala “tradutturi” (grupp ta’ funzjoni AD).

Dan l-Avviż ta' Kompetizzjoni, flimkien mar-Regoli Ġenerali applikabbli għall-Kompetizzjonijiet Ġenerali ppubblikati f'
  Il-Ġurnal Uffiċjali tal-Unjoni Ewropea C 70 A tas-27 ta' Frar 2015 (http://eur-lex.europa.eu/legal-content/MT/TXT/?uri=OJ:C:2015:070A:TOC), jifforma l-qafas legalment vinkolanti għal dawn il-proċeduri tas-selezzjoni. Madankollu, innota li l-ANNESS II għal dawn ir-regoli ġenerali ma japplikax għal dawn il-kompetizzjonijiet. Huwa ssostitwit bit-test li jinsab fl-ANNESS ta’ dan l-avviż.

Għadd ta' kandidati ammessi mixtieqa għal kull kompetizzjoni u għażla:

| | Għażla 1 | Għażla 2 |
| --- | --- | --- |
| EPSO/AD/325/16 – DA | 13 | 13 |
| EPSO/AD/326/16 – GA | 45 | 17 |
| EPSO/AD/327/16 – HR | 8 | 6 |
| EPSO/AD/328/16 – LT | 11 | 5 |
| EPSO/AD/329/16 – MT | 13 | 13 |

Għażla 1

Għażla 2

EPSO/AD/325/16 – DA

13

13

EPSO/AD/326/16 – GA

45

17

EPSO/AD/327/16 – HR

8

6

EPSO/AD/328/16 – LT

11

5

EPSO/AD/329/16 – MT

13

13

Innota li l-postijiet li jistgħu jiġu offruti lill-kandidati magħżula se jkunu bbażati jew fi Brussell jew fil-Lussemburgu.

Dan l-avviż fih ħames kompetizzjonijiet, kull waħda b’żewġ għażliet. Inti tista' tapplika għal kompetizzjoni u għażla waħda biss.. Din l-għażla trid ssir fil-ħin tal-applikazzjoni elettronika u ma tistax tinbidel ladarba tkun ivvalidajt l-applikazzjoni tiegħek b'mod elettroniku.

LIEMA KOMPITI GĦANDI NISTENNA LI NAGĦMEL?

Il-grad AD 5 huwa l-grad li bih wieħed jista' jibda l-karriera tiegħu ta' amministratur – fil-qasam lingwistiku jew f'oqsma oħra – fl-Istituzzjonijiet Ewropej.

Ir-rwol ewlieni ta' amministratur lingwistiku (traduttur) huwa li jikkontribwixxi għat-twettiq tal-missjoni tal-istituzzjoni jew tal-korp fejn ikun impjegat billi jipprovdi traduzzjoni ta' kwalità għolja ta' dokumenti fil-limiti ta' żmien mitluba u billi jagħti pariri lingwistiċi.

Il-kompiti ta' amministratur lingwistiku (traduttur) jinkludu t-traduzzjoni u r-reviżjoni minn mill-inqas żewġ lingwi sors għal-lingwa ewlenija tagħhom, ir-riċerka terminoloġika, assistenza fuq miżuri ta' taħriġ u l-iżvilupp tal-għodod tal-informatika. Is-suġġetti li ħafna drabi huma kumplessi, ġeneralment ikunu ta' natura politika, ġuridika, ekonomika, finanzjarja, xjentifika u teknika u jkopru s-setturi kollha ta' attività tal-Unjoni Ewropea. Dawn il-kompiti jeħtieġu użu intensiv tal-għodda tal-informatika u tal-uffiċċju speċifiċi għal dan ix-xogħol.

JIEN ELIĠIBBLI BIEX NAPPLIKA?

Inti trid tissodisfa dawn il-kundizzjonijiet KOLLHA meta tivvalida l-applikazzjoni tiegħek:

| Kundizzjonijiet ġenerali | — | Tkun tgawdi mid-drittijiet kollha bħala ċittadin ta' Stat Membru tal-UE. |
| --- | --- | --- |

Kundizzjonijiet ġenerali

—

Tkun tgawdi mid-drittijiet kollha bħala ċittadin ta' Stat Membru tal-UE.

| — | Tkun wettaqt kull obbligu impost mil-liġijiet nazzjonali dwar is-servizz militari |
| --- | --- |

—

Tkun wettaqt kull obbligu impost mil-liġijiet nazzjonali dwar is-servizz militari

| — | Tkun tissodisfa r-rekwiżiti ta’ karattru mitluba għat-twettiq tad-dmirijiet involuti. |
| --- | --- |

—

Tkun tissodisfa r-rekwiżiti ta’ karattru mitluba għat-twettiq tad-dmirijiet involuti.

Kundizzjonijiet speċifiċi: lingwi

Għażla 1

| — | Lingwa 1 livell minimu – C2 fil-lingwa tal-kompetizzjoni |
| --- | --- |

—

Lingwa 1 livell minimu – C2 fil-lingwa tal-kompetizzjoni

| — | Lingwa 2 livell minimu – C1 fil-Franċiż, il-Ġermaniż jew fl-Ingliż; |
| --- | --- |

—

Lingwa 2 livell minimu – C1 fil-Franċiż, il-Ġermaniż jew fl-Ingliż;

| — | Lingwa 3 livell minimu – C1 fil-Franċiż, il-Ġermaniż jew fl-Ingliż; din il-lingwa trid tkun differenti mil-lingwa 2 |
| --- | --- |

—

Lingwa 3 livell minimu – C1 fil-Franċiż, il-Ġermaniż jew fl-Ingliż; din il-lingwa trid tkun differenti mil-lingwa 2

Għażla 2

| — | Lingwa 1 livell minimu – C2 fil-lingwa tal-kompetizzjoni |
| --- | --- |

—

Lingwa 1 livell minimu – C2 fil-lingwa tal-kompetizzjoni

| — | Lingwa 2 livell minimu – C1 fil-Franċiż, il-Ġermaniż jew fl-Ingliż; |
| --- | --- |

—

Lingwa 2 livell minimu – C1 fil-Franċiż, il-Ġermaniż jew fl-Ingliż;

| — | Lingwa 3 livell minimu – C1 f'waħda mill-24 lingwa uffiċjali tal-UE; trid tkun differenti mil-lingwa 1 u mhux l-Ingliż, il-Franċiż jew il-Ġermaniż; |
| --- | --- |

—

Lingwa 3 livell minimu – C1 f'waħda mill-24 lingwa uffiċjali tal-UE; trid tkun differenti mil-lingwa 1 u mhux l-Ingliż, il-Franċiż jew il-Ġermaniż;

Għal informazzjoni dwar il-livelli tal-lingwa, ara l-Qafas Komuni Ewropew ta’ Referenza għal-Lingwi

(
  https://europass.cedefop.europa.eu/mt/resources/european-language-levels-cefr)

Il-formola ta' applikazzjoni onlajn tiegħek trid timliha bil-
  Franċiż, bil-Ġermaniż jew bl-Ingliż
  .

It-tieni lingwa magħżula trid tkun il-
  Franċiż, il-Ġermaniż jew l-Ingliż
  . Dawn huma l-lingwi ta' ħidma prinċipali użati fl-istituzzjonijiet tal-UE u, fl-interessi tas-servizz, ir-rekluti l-ġodda jridu jkunu kapaċi li jibdew jaħdmu u jikkomunikaw mal-ewwel b’mod effiċjenti fix-xogħol tagħhom ta’ kuljum f’mill-inqas waħda minn dawn il-lingwi.

Ara l-ANNESS għal aktar informazzjoni dwar il-lingwi meħtieġa għal dawn il-kompetizzjonijiet.

Kundizzjonijiet speċifiċi: Kwalifiki u esperjenza ta’ xogħol

| — | Livell ta' edukazzjoni li jikkorrispondi għal
  mill-inqas tliet (3) snin
  ta' studji universitarji li tlestew iċċertifikati b’diploma (li jrid jingħata sa mhux aktar tard mill-31 ta’ Diċembru 2016) |
| --- | --- |

—

Livell ta' edukazzjoni li jikkorrispondi għal
  mill-inqas tliet (3) snin
  ta' studji universitarji li tlestew iċċertifikati b’diploma (li jrid jingħata sa mhux aktar tard mill-31 ta’ Diċembru 2016)

Għal dettalji dwar diplomi, ara l-Anness 1 tar-regoli ġenerali li jirregolaw il-kompetizzjonijiet miftuħa (http://eur-lex.europa.eu/legal-content/MT/TXT/?uri=OJ:C:2015:070A:TOC)

| — | L-ebda esperjenza professjonali mhi meħtieġa. |
| --- | --- |

—

L-ebda esperjenza professjonali mhi meħtieġa.

KIF NINTGĦAŻEL?

(1)   
  Testijiet ta' Mistoqsijiet b’Għażla Multipla (MCQ) fuq il-kompjuter

Jekk inti tivvalida l-formola tal-applikazzjoni tiegħek fi żmien id-data tal-għeluq inti tiġi mistieden sabiex tagħmel serje ta’ testijiet MCQ bil-kompjuter f’wieħed miċ-ċentri akkreditati tal-EPSO.

It-testijiet MCQ bil-kompjuter ikunu organizzati kif ġej:

| It-testijiet | Lingwa | Mistoqsijiet | Terminu | Marka minima meħtieġa |
| --- | --- | --- | --- | --- |
| Raġunament verbali | Lingwa 1 | 20 mistoqsija | 35 min | Verbali + astratt flimkien: 15/30 |
| Raġunament numeriku | Lingwa 1 | 10 mistoqsijiet | 20 min | 4/10 |
| Raġunament astratt | Lingwa 1 | 10 mistoqsijiet | 10 min | Verbali + astratt flimkien: 15/30 |
| Il-Fehim Lingwistiku | Lingwa 2 | 12-il mistoqsija | 25 min | 6/12 |
| Il-Fehim Lingwistiku | Lingwa 3 | 12-il mistoqsija | 25 min | 6/12 |

It-testijiet

Lingwa

Mistoqsijiet

Terminu

Marka minima meħtieġa

Raġunament verbali

Lingwa 1

20 mistoqsija

35 min

Verbali + astratt flimkien: 15/30

Raġunament numeriku

Lingwa 1

10 mistoqsijiet

20 min

4/10

Raġunament astratt

Lingwa 1

10 mistoqsijiet

10 min

Verbali + astratt flimkien: 15/30

Il-Fehim Lingwistiku

Lingwa 2

12-il mistoqsija

25 min

6/12

Il-Fehim Lingwistiku

Lingwa 3

12-il mistoqsija

25 min

6/12

Ir-riżultati tar-raġunar numeriku
  ma jittiħidx f'kunsiderazzjoni
  fil-kalkolu tal-marka MCQ globali tiegħek; madankollu, inti trid tkun ilħaqt il-marki mininini meħtieġa fit-testijiet kollha sabiex tkun tista' tikkwalifika għall-fażi li jmis tal-kompetizzjoni.

Bejn wieħed u ieħor tliet (3) darbiet, iżda mhux aktar minn erba' (4) darbiet
  , in-numru ta' kandidati ta' suċċess meħtieġa għal kull kompetizzjoni u għażla jiġu mistiedna jagħmlu t-testijiet tat-traduzzjoni.

(2)   
  Testijiet tat-traduzzjoni:

Jekk int tissodisfa r-rekwiżiti ta’ eliġibbiltà skont id-dejta fl-applikazzjoni onlajn tiegħek, u jekk inti ġibt waħda mill-
  ogħla marki totali
  għat-testijiet MCQ bil-kompjuter, int tiġi mistieden għal żewġ testijiet tat-traduzzjoni f’wieħed miċ-ċentri akkreditati tal-EPSO.

| It-testijiet | Lingwa | Terminu | Marka minima meħtieġa |
| --- | --- | --- | --- |
| (a) | Test tat-traduzzjoni bid-dizzjunarju |

It-testijiet

Lingwa

Terminu

Marka minima meħtieġa

(a)

Test tat-traduzzjoni bid-dizzjunarju

Mil-lingwa 2 għal-lingwa 1

60 min

40/80

| (b) | Test tat-traduzzjoni bid-dizzjunarju |
| --- | --- |

(b)

Test tat-traduzzjoni bid-dizzjunarju

Mil-lingwa 3 għal-lingwa 1

60 min

40/80

Jekk il-kandidat ma jġibx il-minimu meħtieġ fit-test (a), it-test (b) ma jiġix ikkoreġut.

Inti trid tikseb waħda mill-
  ogħla marki totali
  f'dawn it-testijiet sabiex tikkwalifika għall-fażi li jmiss tal-kompetizzjoni.

Bejn wieħed u ieħor darbtejn, iżda mhux aktar minn 2,5 darbiet
  , in-numru ta' kandidati ta' suċċess meħtieġa għal kull kompetizzjoni u għażla jiġu mistiedna jagħmlu t-testijiet fiċ-ċentru ta' valutazzjoni.

(3)   
  Iċ-Ċentru ta' Valutazzjoni

Jekk ġibt waħda mill-
  ogħla marki totali
  fit-testijiet tat-traduzzjoni, inti tiġi mistieden sabiex tagħmel ġurnata fiċ-ċentru ta’ valutazzjoni, x’aktarx fi
  Brussell
  , sabiex tagħmel testijiet fil-
  lingwa 2
  tiegħek.

Tmien kompetenzi ġenerali, kull waħda bil-massimu ta' 10 marki, jiġu ttestjati fiċ-ċentru ta' valutazzjoni permezz ta'
  tliet (3) testijiet
  (il-preżentazzjoni orali, l-intervista ibbażata fuq il-kompetenza u l-eżerċizzju fi grupp) kif deskritt fil-matriċi li ġejja:

Il-marki għal dawn it-testijiet jingħaddu flimkien mal-marki li diġà ngħataw għat-testijiet tat-traduzzjoni biex il-kandidati jingħataw il-punteġġ kumplessiv tagħhom:

| Kompetenzi | It-testijiet |
| --- | --- |
| 1. | Analiżi u soluzzjoni tal-problemi |

Kompetenzi

It-testijiet

1.

Analiżi u soluzzjoni tal-problemi

Preżentazzjoni orali

Eżerċizzju fi grupp

| 2. | Komunikazzjoni |
| --- | --- |

2.

Komunikazzjoni

Preżentazzjoni orali

Intervista bbażata fuq il-kompetenza

| 3. | Kwalità u riżultati |
| --- | --- |

3.

Kwalità u riżultati

Preżentazzjoni orali

Intervista bbażata fuq il-kompetenza

| 4. | Tagħlim u żvilupp |
| --- | --- |

4.

Tagħlim u żvilupp

Eżerċizzju fi grupp

Intervista bbażata fuq il-kompetenza

| 5. | Prijoritizzazzjoni u organizzazzjoni |
| --- | --- |

5.

Prijoritizzazzjoni u organizzazzjoni

Preżentazzjoni orali

Eżerċizzju fi grupp

| 6. | Reżiljenza |
| --- | --- |

6.

Reżiljenza

Preżentazzjoni orali

Intervista bbażata fuq il-kompetenza

| 7. | Ħidma mal-oħrajn |
| --- | --- |

7.

Ħidma mal-oħrajn

Eżerċizzju fi grupp

Intervista bbażata fuq il-kompetenza

| 8. | Ħiliet ta' tmexxija |
| --- | --- |

8.

Ħiliet ta' tmexxija

Eżerċizzju fi grupp

Intervista bbażata fuq il-kompetenza

Marka minima meħtieġa

40/80

(4)   
  Lista ta’ riserva

Wara li jiġu ċċekkjati d-dokumenti ta' prova tal-kandidati, il-bord tas-selezzjoni joħloq
  lista ta' riserva
  tal-kandidati eliġibbli li jkunu kisbu l-ogħla marki globali wara ċ-ċentru ta' valutazzjoni għal kull kompetizzjoni u għażla sakemm in-numru ta' kandidati ammessi mixtieq jintlaħaq. L-ismijiet jiġu elenkati f'ordni alfabetiku.

FEJN U META NISTA' NAPPLIKA?

Applika onlajn fuq is-sit tal-EPSO http://jobs.eu-careers.eu sa:

it-12 ta' Lulju 2016 f'12.00 (nofsinhar), ħin ta' Brussell

---

ANNESS

IL-ĠUSTIFIKAZZJONI TAS-SISTEMA LINGWISTIKA GĦAL DAWN IL-PROĊEDURI TAS-SELEZZJONI

Dawn huma kompetizzjonijiet għar-reklutaġġ ta’ tradutturi. Ir-rekwiżiti murija fit-taqsima “JIEN ELIĠIBBLI BIEX NAPPLIKA?” ta' dan l-Avviż ta' Kompetizzjoni huma konformi mar-rekwiżiti primarji tal-istituzzjonijiet tal-UE għall-ħiliet, esperjenza u għarfien speċjalisti u l-ħtieġa għal rekluti ġodda biex ikunu jistgħu jaħdmu b'mod effettiv, b'mod partikolari ma' membri oħra tal-persunal.

Għal din ir-raġuni, l-applikanti huma mitluba li jagħżlu t-tieni lingwa tal-kompetizzjoni minn għadd limitat ta’ lingwi uffiċjali tal-UE. Din il-limitazzjoni hija wkoll minħabba restrizzjonijiet baġitarji u operazzjonali u n-natura tal-metodi ta' selezzjoni tal-EPSO deskritti fil-punti 1, 2 u 3 hawn taħt. Ir-rekwiżiti lingwistiċi għal dawn il-kompetizzjonijiet ġew adottati mill-Bord tat-Tmexxija tal-EPSO b'kont meħud ta' dawn il-fatturi u rekwiżiti oħra speċifiċi relatati man-natura tad-dmirijiet jew il-ħtiġijiet partikolari tal-istituzzjonijiet tal-UE kkonċernati.

L-għan ewlieni ta’ dawn il-kompetizzjonijiet hu li tinħoloq lista ta’ riserva ta’ tradutturi għall-Istituzzjonijiet Ewropej. Ladarba jiġu impjegati, huwa essenzjali li t-tradutturi jkunu operazzjonali immedjatament u jkunu jistgħu jikkomunikaw mal-kollegi u l-maniġers tagħhom. Fid-dawl tal-kriterji dwar l-użu tal-lingwi fi proċeduri ta’ selezzjoni tal-UE stabbiliti fil-punt 2 hawn isfel, l-istituzzjonijiet tal-UE jqisu li l-Franċiż, il-Ġermaniż u l-Ingliż huma l-aktar għażliet tat-tieni lingwa xierqa għal dawn il-kompetizzjonijiet.

Fid-dawl tal-volum kbir ta’ traduzzjonijiet u dokumenti li jaslu bil-Franċiż, bil-Ġermaniż u bl-Ingliż u l-fatt li dawn huma l-aktar lingwi mitkellma, tradotti u użati għall-komunikazzjoni amministrattiva mill-persunal fl-istituzzjonijiet tal-UE, il-kandidati jridu joffru mill-inqas waħda minn dawn fost iż-żewġ lingwi obbligatorji tagħhom. Il-lingwi l-oħra tal-kompetizzjoni, li l-kandidati jistgħu jagħżlu jiddependu fuq l-esiġenzi speċifiċi tal-unitajiet lingwistiċi kkonċernati.

Il-kandidati għandhom jużaw it-tieni lingwa tal-kompetizzjoni tagħhom (il-Franċiż, il-Ġermaniż u l-Ingliż) meta jimlew l-applikazzjonijiet onlajn u l-EPSO jrid juża dawn il-lingwi għall-komunikazzjoni tal-massa lill-kandidati li jkunu bagħtu applikazzjoni valida u għal xi testijiet deskritti taħt il-punt 3.

1.   Ġustifikazzjoni għall-għażla tal-lingwi għal kull proċedura tas-selezzjoni

L-istituzzjonijiet tal-UE jemmnu li d-deċiżjoni fuq il-lingwi speċifiċi li għandhom jintużaw f’kull proċedura ta’ selezzjoni individwali u, b’mod partikulari, kull restrizzjoni fl-għażla tal-lingwi, għandha ssir abbażi tal-kunsiderazzjonijiet li ġejjin:

(i)   Ir-rekwiżit li r-rekluti ġodda jkunu operazzjonali mill-ewwel

Ir-rekluti l-ġodda jridu jkunu operazzjonali immedjatament u kapaċi jwettqu d-dmirijiet li għalihom ikunu ġew irreklutati. Għalhekk, l-EPSO għandu jiżgura li l-kandidati jkollhom għarfien adegwat ta’ kombinazzjoni ta’ lingwi li tippermettilhom li jwettqu d-dmirijiet tagħhom b’mod effettiv u, b’mod partikolari, li l-kandidati ta' suċċess ikunu jistgħu jikkomunikaw b’mod effettiv fix-xogħol tagħhom ta’ kuljum mal-kollegi u l-maniġers tagħhom.

Jista’ għalhekk ikun ġust li jiġu organizzati xi testijiet f’numru limitat ta’ lingwi funzjonali, sabiex jiġi żgurat li l-kandidati kollha jkunu kapaċi jaħdmu f’mill-inqas waħda minnhom, tkun xi tkun l-ewwel lingwa uffiċjali tagħhom. Jekk dan ma jsirx, jinħoloq riskju għoli li proporzjon sostanzjali ta’ kandidati magħżula ma jkunux jistgħu jwettqu l-kompiti li għalihom ikunu reklutati fi żmien raġonevoli. Barra minn hekk, tkun qed tiġi injorata l-kunsiderazzjoni evidenti li l-kandidati li japplikaw għal xogħlijiet fis-servizz pubbliku tal-UE huma lesti li jissieħbu f’organizzazzjoni internazzjonali li trid tuża lingwi funzjonali sabiex taħdem sew u twettaq il-kompiti mogħtija lilha skont it-trattati tal-UE.

(ii)   In-natura tal-proċedura tas-selezzjoni

F’xi każijiet, il-limitazzjoni tal-għażla tal-lingwi tal-kandidati tista’ tkun ukoll iġġustifikata min-natura tal-proċedura tas-selezzjoni.

F’konformità mal-Artikolu 27 tar-Regolamenti tal-Persunal, l-EPSO jivvaluta l-kandidati fil-kompetizzjonijiet miftuħa, li juża biex jevalwa l-ħiliet tal-kandidati u jipprevedi aħjar jekk il-kandidati jkunux kapaċi jwettqu d-dmirijiet tagħhom.

Iċ-ċentru ta’ valutazzjoni huwa metodu ta' selezzjoni li jikkonsisti fl-evalwazzjoni tal-kandidati b’mod standardizzat, abbażi ta’ diversi xenarji osservati minn diversi membri tal-bord tas-selezzjoni. Il-valutazzjoni tuża qafas ta’ kompetenza stabbilit minn qabel mill-awtoritajiet ta’ ħatra u metodu komuni ta’ punteġġ u teħid konġunt tad-deċiżjonijiet.

Il-valutazzjoni tal-kompetenzi speċifiċi b'dan il-mod tippermetti lill-istituzzjonijiet tal-UE jevalwaw l-abbiltà tal-kandidati li jkunu operazzjonali minnufih f'ambjent li jixbaħ ħafna r-realtà tal-impjieg. Korp sostanzjali ta' riċerka xjentifika wera li ċ-ċentri ta' evalwazzjoni, li jissimulaw sitwazzjonijiet reali tax-xogħol huma l-aħjar mezz kif wieħed jipprevedi l-prestazzjoni fil-ħajja reali. Iċ-ċentri ta’ valutazzjoni huma għaldaqstant użati madwar id-dinja. Fid-dawl tat-tul tal-karrieri u l-grad ta’ mobilità fl-istituzzjonijiet tal-UE, dan it-tip ta’ valutazzjoni huwa kruċjali, b’mod partikolari fis-selezzjoni ta’ uffiċjali permanenti.

Sabiex jiġi żgurat li l-kandidati jkunu jistgħu jiġu vvalutati b’mod ugwali u jkunu jistgħu jikkomunikaw direttament mal-evalwaturi u l-kandidati l-oħra li jkunu qed jieħdu sehem fl-eżerċizzju, il-kandidati jiġu vvalutati flimkien fi grupp b’lingwa komuni. Sakemm iċ-ċentru ta’ valutazzjoni ma jsirx f’kompetizzjoni b’lingwa ewlenija waħda, dan jeħtieġ neċessarjament li ċ-ċentru ta’ valutazzjoni jiġi organizzat f’numru ristrett ta’ lingwi.

(iii)   Limitazzjonijiet baġitarji u operazzjonali

Għal diversi raġunijiet, il-Bord tat-Tmexxija tal-EPSO jemmen li jkun imprattikabbli li tiġi organizzata l-fażi taċ-ċentru ta’ valutazzjoni għal kompetizzjoni unika fil-lingwi uffiċjali kollha tal-UE.

L-ewwel nett, approċċ bħal dan jista’ jkollu implikazzjonijiet serji ħafna għar-riżorsi, u b’hekk kien impossibbli għall-istituzzjonijiet tal-UE li jissodisfaw il-bżonnijiet ta’ reklutaġġ tagħhom fil-qafas baġitarju attwali. Lanqas ma jkun biżżejjed valur għall-flus għall-kontribwenti Ewropej.

It-tieni nett, it-twettiq taċ-ċentru ta’ valutazzjoni fil-lingwi uffiċjali kollha jkun jeħtieġ numru sostanzjali ta’ interpreti biex jaħdmu fuq il-kompetizzjonijiet tal-EPSO u l-użu ta’ bini adegwat b’kabini tal-interpretazzjoni.

It-tielet nett, għadd ferm akbar ta’ membri tal-bord tas-selezzjoni jkun meħtieġ biex ikopri l-ilsna differenti użati mill-kandidati.

2.   Kriterji għall-għażla ta’ lingwi għal kull proċedura tas-selezzjoni

Jekk il-kandidati huma meħtieġa jagħżlu bejn għadd limitat ta' lingwi uffiċjali tal-UE, il-Bord tat-Tmexxija tal-EPSO jrid jiddetermina, fuq bażi każ b'każ, il-lingwi li għandhom jintużaw għall-kompetizzjonijiet miftuħa individwali, b'kont meħud ta' dan li ġej:

| (i) | kull regola interna speċifika dwar l-użu tal-lingwi fl-istituzzjoni(jiet) jew korpi kkonċernati; |
| --- | --- |

(i)

kull regola interna speċifika dwar l-użu tal-lingwi fl-istituzzjoni(jiet) jew korpi kkonċernati;

| (ii) | ir-rekwiżiti speċifiċi relatati man-natura tad-dmirijiet u l-ħtiġijiet partikolari tal-istituzzjoni(jiet) ikkonċernata/i; |
| --- | --- |

(ii)

ir-rekwiżiti speċifiċi relatati man-natura tad-dmirijiet u l-ħtiġijiet partikolari tal-istituzzjoni(jiet) ikkonċernata/i;

| (iii) | il-lingwi l-aktar użati ta' spiss fl-istituzzjoni(jiet) kkonċernata/i, stabbiliti fuq il-bażi ta’:






  — | il-ħiliet lingwistiċi ddikjarati u ppruvati f’livell B2 jew ogħla tal-Qafas Ewropew Komuni ta’ Riferenza għal-Lingwi ta’ uffiċjali permanenti tal-UE f’impjieg attiv; |
| --- | --- | --- |

(iii)

il-lingwi l-aktar użati ta' spiss fl-istituzzjoni(jiet) kkonċernata/i, stabbiliti fuq il-bażi ta’:

—

il-ħiliet lingwistiċi ddikjarati u ppruvati f’livell B2 jew ogħla tal-Qafas Ewropew Komuni ta’ Riferenza għal-Lingwi ta’ uffiċjali permanenti tal-UE f’impjieg attiv;

| — | il-lingwi mira li fihom jiġu tradotti l-iktar spiss dokumenti maħsuba għall-użu intern fl-istituzzjonijiet tal-UE; |
| --- | --- |

—

il-lingwi mira li fihom jiġu tradotti l-iktar spiss dokumenti maħsuba għall-użu intern fl-istituzzjonijiet tal-UE;

| — | il-lingwi sors li minnhom id-dokumenti prodotti internament mill-istituzzjonijiet tal-UE u maħsuba għall-użu estern jiġu tradotti l-aktar spiss; |
| --- | --- |

—

il-lingwi sors li minnhom id-dokumenti prodotti internament mill-istituzzjonijiet tal-UE u maħsuba għall-użu estern jiġu tradotti l-aktar spiss;

| (iv) | il-lingwi użati għal komunikazzjoni amministrattiva fl-istituzzjoni(jiet) ikkonċernata/i. |
| --- | --- |

(iv)

il-lingwi użati għal komunikazzjoni amministrattiva fl-istituzzjoni(jiet) ikkonċernata/i.

3.   Il-lingwi ta' komunikazzjoni

Din it-taqsima tiddeskrivi r-regoli ġenerali dwar l-użu tal-lingwi ta’ komunikazzjoni bejn l-EPSO u l-kandidati potenzjali. Rekwiżiti speċifiċi oħrajn jistgħu jiġu stabbiliti f’kull avviż ta’ kompetizzjoni.

L-EPSO jqis id-dritt tal-kandidati bħala ċittadini tal-UE li jikkomunikaw bil-lingwa materna tagħhom. Huwa jirrikonoxxi wkoll li l-kandidati li jkunu vvalidaw l-applikazzjoni tagħhom huma membri prospettivi tas-servizz ċivili tal-UE li jibbenefikaw mid-drittijiet u l-obbligi mogħtija lilhom mir-Regolamenti tal-Persunal. L-istituzzjonijiet tal-UE għalhekk jemmnu li l-EPSO għandu, kemm jista’ jkun, jikkomunika mal-kandidati u jipprovdihom b'informazzjoni dwar l-applikazzjonijiet tagħhom fil-lingwi uffiċjali kollha tal-UE. Biex jinkiseb dan, l-elementi stabbli fis-sit web tal-EPSO, l-avviżi tal-kompetizzjoni u r-regoli ġenerali li jirregolaw il-kompetizzjonijiet miftuħa jiġu ppubblikati fil-lingwi uffiċjali kollha.

Il-lingwi li għandhom jintużaw meta wieħed jimla l-formola ta’ applikazzjoni onlajn huma speċifikati f’kull avviż ta’ kompetizzjoni. L-istruzzjonijiet dwar il-mili tal-formola tal-applikazzjoni jiġu pprovduti fil-lingwi uffiċjali kollha. Dawn id-dispożizzjonijiet japplikaw matul il-perjodu ta’ tranżizzjoni meħtieġ biex tiġi stabbilita proċedura inizjali tal-applikazzjoni onlajn fil-lingwi uffiċjali kollha.

Sabiex ikun jista’ jkun hemm komunikazzjoni rapida u effiċjenti, wara li applikazzjoni inizjali ta' kandidat tkun ġiet validata, il-komunikazzjoni tal-massa mill-EPSO lil popolazzjonijiet kbar ta’ kandidati tkunu f’numru limitat ta’ lingwi uffiċjali tal-UE. Din tkun jew l-ewwel jew it-tieni lingwa tal-kandidat kif stipulat fl-avviż rilevanti tal-kompetizzjoni.

Il-kandidati jistgħu jikkuntattjaw lill-EPSO bi kwalunkwe lingwa uffiċjali tal-UE iżda, sabiex l-EPSO jittratta t-talba tagħhom b’mod aktar effiċjenti, il-kandidati huma mħeġġa li jagħżlu minn għadd limitat ta’ lingwi li l-persunal tal-EPSO ikun kapaċi jipprovdi kopertura lingwistika immedjata mingħajr il-bżonn li jirrikorri għat-traduzzjoni.

Ċerti testijiet jistgħu jsiru wkoll f’għadd limitat ta’ lingwi uffiċjali tal-UE sabiex jiġi żgurat li l-kandidati jkollhom il-ħila lingwistika meħtieġa għall-parteċipazzjoni fil-fażi ta’ valutazzjoni tal-kompetizzjonijiet miftuħa. Il-lingwi għad-diversi testijiet ikunu speċifikati f’kull avviż ta’ kompetizzjoni.

L-istituzzjonijiet tal-UE jemmnu li dawn l-arranġamenti jiżguraw ambjent ġust u bilanċ xieraq bejn l-interessi tas-servizz u l-prinċipju tal-multilingwiżmu u n-non-diskriminazzjoni skont il-lingwa. L-obbligu fuq il-kandidati li jagħżlu t-tieni lingwa li tkun differenti mill-ewwel lingwa tagħhom (normalment il-lingwa materna jew ekwivalenti għaliha) jiżgura li dawn ikunu jistgħu jiġu kkomparati fuq bażi ugwali.

Tmiem tal-ANNESS, ikklikkja hawnhekk biex tmur lura għat-test prinċipali

---